రాజ్‌భవన్, హైదరాబాదు

రాజ్‌భవన్ హైదరాబాదులోని సోమాజీగూడ ప్రాంతంలో ఉన్న ప్రభుత్వ భవనం. ఇది రాష్ట్ర గవర్నరు అధికారిక నివాసంగా ఉపయోగపడుతుంది.

చరిత్ర 
సోమాజీగూడాకు చెందిన నవాబ్ షారోజ్ జంగ్, సయ్యద్ అఖిల్ బిల్‌గ్రామీ యొక్క నివాస స్థలాన్ని 1930లో నిజాం రాజు మీర్ ఉస్మాన్ అలీ ఖాన్ కొనుగోలు చేసి తమ ఆస్థానంలో పనిచేసే ప్రధానమంత్రికి గృహాలకోసం నిర్మించాడు. సర్ అక్బర్ హైద్రీ (1936-41), నవాబ్ చత్తారీ (1941-46), మీర్జా ఇస్మాయిల్ (1946-47), మెహిదీ యార్ జంగ్ (నవంబరు-డిసెంబరు 1947), మీర్​ లాయక్​ అలీ (1947-48) మొదలైన వారు ఈ భవనంలో నివసించారు.

నిర్మాణం 
ఎరిక్ మర్రెట్, జైన్ యార్ జంగ్ ఆధ్వర్యంలో 1930నాటి అంతర్జాతీయ స్థాయి డిజైన్లతో ఓడ ఆకారంలో 21.5 ఎకరాల్లో ఈ భవనం నిర్మించబడింది. ఇందులోని దర్బార్ హాలును 1936లో నిర్మించారు. ఇస్లామిక్ ఆర్చ్ సిమెంట్ జాలీలుతో ఉన్న ఈ  భవనం నిజాం రాజులు నిర్మించిన అందమైన భవనాల్లో ఒకటిగా నిలుస్తుంది.

కార్యక్రమాలు
 తెలంగాణ ముఖ్యమంత్రి, మంత్రుల ప్రమాణస్వీకారాలు
 ఉగాది వేడుకలు
 ఇఫ్తార్‌ విందు

మూలాలు

ఇతర లంకెలు 
 గవర్నర్ అధికారిక జాలగూడు Retrieved 3 June 2019.
 రాజ్‌భవన్ చరిత్ర (గవర్నర్ అధికారిక జాలగూడు) Retrieved 3 June 2019.

తెలంగాణ ప్రభుత్వం
1936 స్థాపితాలు
హైదరాబాదు రాజభవనాలు
హైదరాబాదు వారసత్వ నిర్మాణాలు